Mooimaaksessie – Vriendinne Sonia (42) en Gill (52) | SARIE
Mooimaaksessie – Vriendinne Sonia (42) en Gill (52)	deur Glamour Makeover-mooimaakspan
Sonia Grunewald (42) het vir haar vriendin Gill Harding (52) 'n mooimaaksessie as geskenk gekoop, maar het sommer toe besluit om saam met haar te gaan vir dié spesiale mooimaaksessie. Sonia se voor- en ná-foto
Sonia GrunewaldFOTO: Veronique Mills
Gill se voor- en ná-foto
Gill HardingFOTO: Veronique Mills
Sonia: Ek het 'n baie ontspanne styl. Ek gaan definitief nou na ander style en kleure in die winkels kyk.
Gill: Geen frilletjies, klassieke styl werk die beste vir my.
Wat was die mooiste deel van jou mooimaaksessie?
Sonia: Hoe natuurlik hulle my grimering gedoen het.
Gill: Om my grimering professioneel te laat doen.
Sonia: Dit het my laat besef dat met 'n bietjie moeite kan ek ook mooi lyk.
Gill: Dit het my 'n hupstoot gegee en laat voel asof ek steeds mooi kan lyk.
Gill het die mooiste blou oë wat ek met 'n swart oogpotlood beklemtoon het. Sonia het ook net sulke mooi oë! Sy dra nooit grimering nie, maar die oogpotlood, blos en verbronser wat ek gebruik het, bring haar natuurlike skoonheid beslis na vore.
Vir Gill en Sonia se mooimaaksessie het ek swart en skakerings van blou gekies. Gill het pragtig gelyk in die koningsblou oorvourok. Ek het die uitrustings gekombineer met groot oorbelle wat die aandag trek. Gillian sal koppe laat draai in die swart somersrokkie met bypssende swart-en-silwer halsnoer. Sonia het weer baie mooi gepas in die swart toppie met kant-detail. Haar blou uitrusting met die krale-detail om die neklyn was 'n wenner vir haar lyf.
Hierdie twee vriendinne was voorwaar 'n fees om in die ateljee te hê. Sonia het 'n borrelende persoonlikheid en Gillian is meer stil. Hulle albei was aanvanklik sku vir die kamera, maar toe hulle eers ontdooi het, het ons baie pret gehad!